Document ID: /roh_data/filtered/fineweb-2-filterrobots_roh.jsonl.gz/30607

En ils Stadis Unids vulan il persunal da gist trais producents d’autos far chauma il medem mument. En trais lieus da producziun en la citad Detroit ha il sindicat appellà da far chauma a partir da mesanotg. Quai suenter che las tractativas da paja tranter il sindicat ed ils producents Ford, General Motors e Stellantis han fatg naufragi.
Pertutgads da la chauma èn tenor il sindicat radund 13'000 emploiads ed emploiadas. I sa tractia da l’emprima giada en l’istorgia ch’i vegnia fatg chauma il medem mument tar ils trais gronds producents d’autos.